open-index/open-wikipedia-markdown huggingface dataset:
אינטרסיטי 125

**אינטרסיטי 125** (באנגלית: **InterCity 125**) היא רכבת דיזל מהירה הנמצאת בשימוש מספר קווים בבריטניה.

האינטרסיטי 125, הידועה גם בשם "הרכבת המהירה" (High Speed Train או HST), היא רכבת נוסעים מהירה המונעת בדיזל שפותחה על ידי בריטיש רייל (British Rail) בשנות ה-70 של המאה ה-20. היא תוכננה להגיע למהירות מרבית של 125 מייל לשעה (201 קמ"ש), מה שהעניק לה את שמה.
הרכבת מורכבת משני קרונות ניהוג מסדרה 43, אחד בכל קצה, ומערך של שבעה עד תשעה קרונות נוסעים מדגם "סימן 3". כל קרון ניהוג מצויד במנוע דיזל פקסמן וולנטה עם 2,250 כוחות סוס (1,678 קילוואט). העיצוב הייחודי של חזית הרכבת בעל צורת הטריז האווירודינמית תוכנן על ידי המעצב התעשייתי סר קנת' גריינג'.

הרכבת תוכננה כמענה ביניים זמני עד להשלמת פיתוח פרויקט רכבת הנוסעים המתקדמת (APT). אולם, האינטרסיטי 125 הוכחה כרכבת אמינה ואחת המצליחות שפעלו ברשת הרכבות הבריטית, כניסתן לשירות החל מ-1976 הביאה לצמצום משמעותי של זמני הנסיעה וכן הגדלת תנועת הנוסעים בקווים שבהם הופעלו. הרכבות היו סוס עבודה אמין אשר נותרו בשירות במשך עשרות שנים, הרכבות הראשונות הוצאו משירות רק ב-2017 (לאחר 41 שנות שירות) ונכון ל-2024 רכבות אינטסיטי 125 נמצאות בשימוש קווים ראשיים של הרכבת המערבית הגדולה, נטוורק רייל וסקוטרייל.

בשנת 1987, האינטרסיטי 125 שברה את שיא המהירות העולמי לרכבת דיזל, כאשר הגיעה למהירות מרבית של 148 מייל לשעה (238 קמ"ש) שיא בו היא מחזיקה עד היום.

## קווים מפעילים
[280px|ממוזער|אינטרסיטי 125 של [סקוטרייל בין אדינבורו לפרת'.]]
280px|ממוזער|אינטרסיטי 125 של חברת 'רכבות איסט מידלנדז'
### מפעילות נוכחיות
* סקוטרייל - מאז 2018
* הרכבת הבין-אוקיינוסית במצר היבשה טהונטפק (CIIT) בדרום מקסיקו - מאז 2023
* נטוורק רייל (תחזוקה) - מאז 2003
* הרכבת המערבית הגדולה - מאז 1998
* קולאס רייל (משא) - מאז 2007

### מפעילות לשעבר
* וירג'ין רייל: קו החוף המערבי, קרוס קנטרי (אזורי דרום ומערב אנגליה), קו החוף המזרחי
* נשיונל אקספרס: הקו הראשי מידלנד (בין לונדון ללידס ויורק), קו החוף המזרחי
* קוטסוולד רייל
* הרכבת הצפון-מזרחית הגדולה (GNER)
* חברת הקו הראשי החוף המזרחי
* רכבת לונדון וצפון-מזרח (LNER)
* אריבה (Arriva): הקו המרכזי
* קבוצת סטייג'קוץ': רכבות איסט מידלנדז
* קבוצת פירסט: רכבות האל
* אבליו: רכבת מזרח מידלנדז (EMR), סקוטרייל

## קישורים חיצוניים
* 
* 

## הערות שוליים

קטגוריה:רכבות מהירות
קטגוריה:הממלכה המאוחדת: רכבות
קטגוריה:קרונועי דיזל
שמואל הילמן

**רבי שמואל הילמן** (נפטר בה' בטבת ה'תקכ"ה, מץ) היה רב וראש ישיבה, רבן של קרמזיר , מנהיים ומץ. נחשב בימיו לאחד מגדולי הדור.

## ביוגרפיה
נולד בקרוטושין שבפולין לר' אורי פייבל. למד בפראג בישיבתו של רבי אברהם ברודא, ובתקופה זו התיידד עם ר' יונה לנדסופר והיה תלמיד חבר שלו. הוא נחשב לאחד מתלמידיו הבכירים והמקורבים של ר"א ברודא, שזכו לשמש את רבם, והתלמידים הצעירים יותר היו מעין תלמידים חברים שלו. הוא המשיך ללמוד בפראג גם לאחר עזיבת ר"א ברודא בקיץ ה'תס"ט (1709), לצידו של רבי יהונתן אייבשיץ שהגיע אז לעיר ללמוד אצל תלמידי ר"א ברודא, אך בין השניים התגלעה עוינות.

בשנת ה'ת"פ התמנה לכהן כאב"ד בקרמזיר , מן הקהילות החשובות שבמורביה. בשנת ה'תפ"ו (1626) בערך התקבל כאב"ד מנהיים. לאחר עזיבת רבי יהונתן אייבשיץ את מץ בשנת ה'תק"י (לטובת רבנות קהילות אה"ו), בחרה הקהילה היהודית במץ ברבי שמואל הילמן לשמש אב"ד תחתיו. במץ הוא כיהן כרב וראש ישיבה עד פטירתו בה'תקכ"ה. בשנת ה'תקכ"ד, בסמוך לפטירתו, יזם את הקמתו של בית דפוס עברי במץ.

עמד בקשרי שו"ת עם רבי יעקב פופרש מפרנקפורט ועם רבי יהושע השל לבוב משוואבך. מרבית כתביו לא הודפסו ונותרו בכתבי יד. מעט מדברי תורתו נדפסו בספר "תורת חכמי מיץ".

## פולמוס הקמעות
היה מעורב בראשית הפולמוס על קמעותיו של רבי יהונתן אייבשיץ, ויחד עם רבי יעקב עמדין הם האשימו את ר"י אייבשיץ בשבתאות.

## משפחתו
נשא אשה מקהילת גלוגא. אשתו נפטרה לפני ה'תס"ט (1609), אך חמיו ביקש ממנו להמתין לשאת את אחותה הקטנה אחרי שתגדל. אשתו השנייה שרלה האריכה ימים אחריו ונפטרה במץ בי"ח באב ה'תקל"ד.

מילדיו ידועים שני בנים ושלוש בנות:
* בנו משה היה פרנס בגלוגא.
* בנו אורי (שרגא) פייבש היה רב ואב"ד בהנאו ובליסא, לאחר מכן היה מלומדי בית המדרש בברלין, ובסוף ימיו התמנה לרבן של בון, דייץ  ונסיכות הבוחר מקלן. נפטר בביקור במץ בט"ו בכסלו ה'תקל"ב, ונקבר ליד אביו. מסופר עליו כי תחילה לא היה מקום בסמוך לאביו, וזזו הקברים באופן פלאי כך שהיה מקום לקבור אותו ליד אביו. בתו נישאה לרבי שמואל לנדא מפראג.
* בתו יעכט נישאה לרבי אליעזר קצנלנבוגן (בנו של רבי משה קצנלנבוגן אב"ד שוואבך), שהיה אב"ד הגנאו באלזס. בנם רבי נפתלי הירש קצנלנבוגן למד אצל סבו רבי שמואל הילמן ונחשב לתלמיד מובהק שלו. הנכד היה אב"ד פרנקפורט דאודר ואחר כך אב"ד וינצנהיים  והקונסיסטוריה של הריין העליון, חבר הסנהדרין של פריז ומחבר שו"ת שער נפתלי.
* בתו בילה (נפטרה בו' באדר ה'תקמ"ד) נישאה לר' יהודה ליב פרנקל, בנו של רבי דוד פרנקל מברלין ומתלמידי החכמים של קהילת ברלין.
* בתו דבורה (נפטרה בי' באדר ה'תקמ"א) נישאה לרבי יצחק אשכנזי אב"ד הנאו, ואחרי פטירתו נישאה בשנית לרבי יצחק סג"ל מדוקלא אב"ד פרשבורג.

בין צאצאיו, הרב שמואל יצחק הילמן, רבה של גלאזגו ורב בלונדון, וצאצאיו חיים הרצוג ויצחק הרצוג, נשיאי מדינת ישראל.

## לקריאה נוספת
* .
* 

## הערות שוליים

קטגוריה:מץ: רבנים
קטגוריה:מנהיים: רבנים
קטגוריה:נפטרים ב-1764
ארנולד פאלאסיוס

**ארנולד פאלאסיוס** (באנגלית: **Arnold Palacios**; 22 באוגוסט 1955 – 23 ביולי 2025) היה פוליטיקאי מאיי מריאנה הצפוניים, שכיהן כמושל האיים, מאז 2023 ועד למותו.

## ראשית חייו
פאלאסיוס נולד ב-22 באוגוסט 1955 בסאיפאן שבטריטוריית הנאמנות של איי האוקיינוס השקט (כיום באיי מריאנה הצפוניים). הוא סיים את לימודיו באוניברסיטת המדינה של אורגון עם תואר ראשון במנהל עסקים.

## קריירה פוליטית
פאלאסיוס היה יושב ראש בית הנבחרים של איי מריאנה הצפוניים. הוא הושבע ב-14 בינואר 2008, כיושב ראש בית המחוקקים ה-16 של המדינה. הוא ייצג את מחוז הבחירות השלישי, שהקיף חלקים מסאיפאן ומהאיים הצפוניים.

אחד מתפקידיו בבית הנבחרים ובסנאט, היה מזכיר המחלקה לאדמות ומשאבי טבע תחת המושל אלוי אינוס.

בבחירות הכלליות של 2014, פאלאסיוס נבחר לסנאט של איי מריאנה הצפוניים, והביס שבעה מועמדים לשני מושבים מהמחוז הסנאטורי השלישי. הוא הושבע לתפקידו כסנאטור בבית המחוקקים ה-19 של חבר העמים ב-12 בינואר 2015.

פאלאסיוס ניצח בבחירות למושל האיים בשנת 2022 כמועמד עצמאי, כשהוא רץ עם ראש עיריית סאיפאן, דוד מ. אפטנג, סגנו.

פאלאסיוס התמוטט במשרדו בקפיטל היל ב-23 ביולי 2025, ופונה במסוק לקבלת טיפול רפואי לעיר הרפואית האזורית של גואם  דדדו , גואם. הוא נפטר שעות לאחר מכן בגיל 69. הותיר אחריו אישה וארבעה ילדים.

## קישורים חיצוניים

* 

## הערות שוליים

קטגוריה:מושלי מדינות ארצות הברית מהמפלגה הרפובליקנית
קטגוריה:איי מריאנה הצפוניים
קטגוריה:בוגרי אוניברסיטת המדינה של אורגון
קטגוריה:אמריקאים שנולדו ב-1955
קטגוריה:אמריקאים שנפטרו ב-2025
כדורשער בישראל

**ה[[כדורשער]] בישראל** הוא ענף יחסית חדש, אך נבחרות ישראל (במיוחד נבחרת הנשים) זכו להישגים במשחקים הפאראלימפיים ובאליפויות שונות.

## נבחרת ישראל בכדורשער נשים

נבחרת ישראל בכדורשער נשים התחרתה לראשונה מחוץ לישראל בשנת 2008, וצברה הישגים רבים כבר בתחילת דרכה. ב-2009 הנבחרת הגיעה למקום השישי באליפות אירופה על אף שהיו בהרכב חלקי, בזכות הישג זה הן הגיעו לאליפות העולם ב-2010 שבה הגיעו למקום השביעי. ב-2011 בקדם אולימפיאדה הן הגיעו למקום חמישי, באותה שנה באליפות אירופה שיפרו את הישגן והגיעו למקום החמישי. ב-2013 הן שיפרו את הישגן אף יותר באליפות אירופה והפעם הגיעו למקום השלישי. הנבחרת הגיעה למקום הרביעי ב-2015 באליפות אירופה.

הניצחון הכי חשוב של הנבחרת עד כה, הוא מדליית זהב במשחקים העולמיים לעיוורים ולקויי ראייה, שהתקיימה בסיאול במאי 2015 שזיכתה אותה בכרטיס כניסה למשחקים הפאראלימפיים בברזיל, ריו 2016. בריו, באולימפיאדה הראשונה של הנבחרת, השיגה את המקום ה-7 המכובד לאחר שהפסידה ברבע הגמר.

הנבחרת לקחה חלק במשחקים הפאראלימפיים בטוקיו ב-2021.

באליפות העולם 2022 שנערכה בפורטוגל, הנבחרת זכתה במדליית ארד.

באליפות אירופה בדצמבר 2023, זכתה הנבחרת במדליית הכסף אחרי הפסד 8:4 לטורקיה, והבטיחה את מקומה באולימפיאדת פריז 2024

בהמשחקים הפאראלימפיים פריז ב־2024 העפילה הנבחרת לגמר מול טורקיה והפסידה 8:3 וזכתה במדליית כסף.

## נבחרת ישראל בכדורשער גברים
בדצמבר 2023 סיימה נבחרת הגברים את האליפות במקום הרביעי.

## נבחרת העתודה (נבחרת הנוער)
ב-2017 יצאו נבחרות העתודה לאליפות העולם לנוער שהתקיימה בהונגריה, ושתי הנבחרות סיימו במקום השישי.

ב-2022 יצאו נבחרות העתודה לאליפות אירופה לנוער שהתקיימה בפינלנד. נבחרת הנערים זכתה במדליית הזהב ובתואר אלופי אירופה לאחר ניצחון על נבחרת דנמרק, נבחרת הנערות זכתה במדליית הכסף ובתואר סגניות אלופות אירופה לאחר הפסד לנבחרת טורקיה.

ב-2023 השתתפו הנבחרות באליפות העולם לנוער שהתקיימה בסאו פאולו, ברזיל. נבחרת הנערים זכו במדליית הכסף לאחר הפסד 11-7 לנבחרת פולין. נבחרת הנערות זכתה במדליית הארד לאחר ניצחון 8-1 על נבחרת ברזיל.

## קישורים חיצוניים
* 

## הערות שוליים

קטגוריה:ישראל: ספורט נכים
אלון בכר

**אלון בכר** (נולד ב-7 באוגוסט 1970) הוא עורך דין ישראלי שעמד בראש הרשות להגנת הפרטיות במשרד המשפטים.

## ביוגרפיה
בכר נולד וגדל בירושלים. למד משפטים במסגרת העתודה האקמית, וסיים ב-1992 תואר ראשון באוניברסיטה העברית.

את שירותו הצבאי עשה בפרקליטות הצבאית, תחילה בתור תובע פלילי ולאחר מכן כסנגור. במהלך שירותו סיים גם תואר שני בהצטיינות במשפטים מהאוניברסיטה העברית.

בתפקידו האחרון בשירות סדיר היה סנגור צבאי בפיקוד דרום ובמפקדת חילות השדה. הוא משרת במילואים כסא"ל ושופט צבאי בתחום הפלילי.

## קריירה מקצועית
ב-1998, לקראת סיום שירותו הצבאי, החליט להצטרף למשרד המשפטים, והיה שותף להקמת הסניגוריה הציבורית, ובה שימש כסגן וממלא מקום הסניגור הציבורי המחוזי בירושלים.

אחרי תשע שנים בתפקיד מונה לתפקיד החדש של ראש רשות התאגידים, לקדנציה של שש שנים. מתוקף תפקידו שימש גם כרשם העמותות ורשם המפלגות, והיה זה שאישר את רישומה של מפלגת "יש עתיד" ב-2012.

ביולי 2013, בתום הקדנציה שלו בתפקיד, מינתה אותו שרת המשפטים, ציפי לבני, לתפקיד ראש הרשות למשפט טכנולוגיה ומידע, בהתאם להמלצת ועדת איתור בראשות מנכ"ל המשרד ד"ר גיא רוטקופף. לבני בחרה בבכר על פני המועמד הנוסף שהציגה ועדת האיתור, עו"ד עמית אשכנזי, ראש האגף המשפטי ברשות. בכר שימש בתפקיד עד סוף שנת 2018.

כחודש לפני סיום תפקידו נבחר בכר על ידי ראשי המערכת הבנקאית למנכ"ל איגוד הבנקים במקומו של משה פרל, ושכרו היה צפוי להיות כ-100 אלף ש"ח בחודש. ועדת ההיתרים אישרה את קיצור תקופת הצינון שלו כך שתסתיים חודש בלבד לאחר פרישתו ממשרד המשפטים, לאחר שהצהיר כי בעת שהוצע לו להיות מועמד לתפקיד במאי 2018 החל ב"צינון פנימי" והחליט שלא יטפל בעניינים שנוגעים ישירות לבנקים ועדכן בכך את מנהלת המחלקה המשפטית ברשות להגנת הפרטיות. עם זאת, בעקבות טענות שהועלו לגבי תקופת הצינון שלו, החליט בפברואר 2019 להשעות את מועמדותו.

ב-2020 הצטרף למשרד עורכי הדין מיתר כשותף בתחום הרגולציה. בנוסף הוא משמש חבר בוועד המנהל של עמותת אנוש.

## קישורים חיצוניים
* 
* 

## הערות שוליים

קטגוריה:עורכי דין ישראלים
קטגוריה:עובדי משרד המשפטים
קטגוריה:רשות התאגידים
קטגוריה:בוגרי האוניברסיטה העברית בירושלים: משפטים
קטגוריה:פרקליטי הפרקליטות הצבאית
קטגוריה:בוגרי העתודה האקדמית
קטגוריה:ישראלים שנולדו ב-1970
כל מה שאנחנו מדמיינים כאור

**כל מה שאנחנו מדמיינים כאור** (באנגלית: **All We Imagine as Light**) הוא סרט דרמה משנת 2024, שנכתב ובוים על ידי פייאל קפדיה. הסרט, המשלב דיאלוגים במלאיאלאם, הינדי ומראטהית (שהן שפות הודיות) והוא הפקה בינלאומית בשיתוף פעולה בין חברות הפקה מצרפת, הודו, הולנד, לוקסמבורג ואיטליה.

## עלילה
פראהבה ואנו הן אחיות ממוצא מלאיאלי שגרות יחד במומבאי. פראהבה היא ישרה ומסודרת, ומרגישה געגועים לבעלה שגר בגרמניה לאחר נישואים קצרים. לעומתה, אנו היא מוחצנת יותר ומנהלת רומן סודי עם שאיאז, גבר מוסלמי.

יום אחד מקבלות פראהבה ואנו מכונת אורז מודרנית מתוצרת גרמניה ממקור לא ידוע. ד"ר מנוג', קולגה בעבודתן, מנסה לחזר אחרי פראהבה, אך היא דוחה את חיזוריו.

פראהבה מסייעת לפרווטי, טבחית בבית החולים, במאבקה נגד יזם קפיטליסטי שמתכוון להרוס את השכונה שלה לטובת בניית גורד שחקים. פרווטי, שאינה מצליחה להוכיח את זכויותיה בקרקע, מחליטה לעזוב את עבודתה ולחזור לכפרה ברטנאגירי. פראהבה ואנו מצטרפות אליה כדי לעזור לה לעבור.

במהלך שהותן, אנו ושאיאז נפגשים בסתר, אך פראהבה מגלה את הקשר. במקביל, פראהבה מצילה גבר מטביעה ומתחילה לדמיין שהוא בעלה, מה שמוביל לעימות פנימי. לבסוף, הגבר מבקש את סליחתה, אך היא מסרבת להחזירו לחייה.

בסיום הסרט, שלוש הנשים ושאיאז נפגשים על שפת הים, והסרט מסתיים באווירה חיובית כשהם משוחחים באור הפנסים.

## שחקנים
* **קאני קוסרוטי** – פראהבה
* **דיוויה פרבה** – אנו
* **צ'איה קאדם** – פרווטי
* **הרידו הרון** – שאיאז
* **עזיז נדומנגאד** – ד"ר מנוג'
* **טינטומול ג'וזף** – האחות שנט
* **אננד סמי** – האיש שטבע

## הפקה
הסרט הופק על ידי תומאס האקים וג'וליאן גרף דרך חברת ההפקה הצרפתית Petit Chaos, יחד עם חברות מהודו, הולנד, לוקסמבורג ואיטליה. פייאל קפדיה השתמשה במענקי מימון כגון Huub Bals ו-Cinéfondation לתכנון הסרט.

הצילומים נערכו במומבאי במשך 25 ימים וברטנאגירי במשך 15 ימים נוספים.

## הוצאה
הסרט הוקרן לראשונה בפסטיבל קאן בשנת 2024, שם הוא היה מועמד לפרס דקל הזהב וזכה בפרס גרנד פרי. זהו הסרט ההודי הראשון שמתחרה בתחרות הראשית מאז 1994. בישראל, הסרט קיבל את השם "כל מה שאנחנו מדמיינים כאור".

הסרט הופץ בהודו בהפצה מוגבלת בקרלה ב-21 בספטמבר 2024, וב-29 בנובמבר 2024 בהפצה רחבה. בצרפת, הופץ הסרט ב-2 באוקטובר 2024, ובארצות הברית ב-15 בנובמבר 2024.

## ביקורות
הסרט זכה לשבחי המבקרים וקיבל ציון של 100% באתר Rotten Tomatoes עם דירוג ממוצע של 8.5/10. מגזין *Sight & Sound* העניק לו את תואר הסרט הטוב ביותר לשנת 2024. המבקרים שיבחו את עומק העלילה, הבימוי והמשחק.

### מחלוקת סביב האוסקר
למרות ההצלחה הבינלאומית, הסרט לא נבחר לייצג את הודו או צרפת בטקס האוסקר ה-97, מה שעורר דיון נרחב בתקשורת ובתעשייה. מבקרים ציינו את הפספוס הפוטנציאלי של יצירה שהייתה יכולה להתחרות בקטגוריית הסרט הזר הטוב ביותר.

## פרסים ומועמדויות

## קישורים חיצוניים

* 
* 
* 

## הערות שוליים

קטגוריה:סרטים צרפתיים משנת 2024
קטגוריה:סרטי דרמה איטלקיים
קטגוריה:סרטי דרמה צרפתיים
קטגוריה:סרטים עצמאיים
קטגוריה:סרטים הודיים
קטגוריה:סרטים הולנדיים
האליפות הלאומית של ארצות הברית בטניס 1941

**האליפות הלאומית של ארצות הברית בטניס 1941** הייתה תחרות טניס שנערכה על מגרשי הדשא. תחרויות זוגות התקיימו במועדון הקריקט בפרברי בוסטון. הם החלו ב-18 באוגוסט והסתיימו ב-23 באוגוסט. תחרות הנשים ותחרות הגברים התקיימו במועדון הטניס וסט סייד שבניו יורק. הם החלו ב-30 באוגוסט והסתיימו ב-2 בספטמבר. בעקבות אירועי מלחמת העולם השנייה זה היה אירוע גראנד סלאם היחיד שנערך בשנת 1941. ספורטאים מאירופה ובאוסטרליה לא הגיעו לתחרות.

שרה פלפרי זתכה ב-3 תחרויותו ג'ק קרמר ב-2 תחרויות זוגות.
## התחרות
### תחרות הגברים
ימין|ממוזער|180px|בובי ריגס, מנצח תחרות הגברים
לתחרות זו נרשמו 48 טניסאים שחולקו ל-4 בתים. 12 הטניסאים החזקים קיבלו דירוג כדלקמן (לטניסאים אמריקאים וזרים בנפרד):

מנצח אליפות 1940 דון מקניל הודח בחצי הגמר. בובי ריגס מארצות הברית שיחק במשחק הגמר נגד פרנסיס קובץ' האמריקאי וניצח ב-5 מערכות. 

### תחרות הנשים
ימין|ממוזער|180px|שרה פלפרי, מנצחת תחרות הנשים
בתחרות הנשים השתתפו 55 טניסאיות שחולקו ל-4 בתים. בוצע דירוג לטניסאיות החזקות (לאמריקאיות וזרות בנפרד):

מנצחת תחרות 1940 אליס מרבל (ארצות הברית) לא השתתפה. במשחק הגמר שיחקו שרה פלפרי ופאולין בץ שהספידה ב-2 מערכות.

### תחרות זוגות גברים
בתחרות השתתפו מספר זוגות.   במשחק הגמר מנצחי תחרות 1940 זוג אמריקאי ג'ק קרמר/טד שרודר שיחקו זוג אמריקאי נוסף גרדנר מלוי/ויין סבין וניצחו אותם ב-3 מערכות. 
### תחרות זוגות נשים
בתחרות השתתפו 19 זוגות. מספר זוגות זכו לדירוג:

# '''שרה פלפרי/מרגרט אוסבורן דופונט (), ניצחו בתחרות
# פאולין בץ/דורותי באנדי (), הפסידו במשחק הגמר. 
# ברברה ברדלי/ג'יין סטנטון (), הודחו ברבע הגמר 
# פת קניינג/וירג'יניה ולדנפלדן (), הודחו בחצי הגמר 

במשחק הגמר שרה פלפרי/מרגרט אוסבורן דופונט (ארצות הברית) שיחקו נגד זוג אמריקאי פאולין בץ/דורותי בנדי וניצחו אותן ב-3 מערכות.

### תחרות זוגות מעורבים
בתחרות השתתפו 32 זוגות. במשחק הגמר שרה פלפרי/ג'ק קרמר (ארצות הברית) נפגשו עם זוג אמריקאי פאולין בץ/בובי ריגס וניצחו אותם ב-3 מערכות. לשרה פלפרי זה היה הניצחון הרביעי בתחרות זוגות מעורבים באליפות ארצות הברית הפתוחה.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 69–70. .
* תחרות הגברים
* תחרות הנשים
* זוגות מעורבים וזוגות נשים

## הערות שוליים

1941
טניס
קטגוריה:1941 בארצות הברית
האליפות הלאומית של ארצות הברית בטניס 1942

**האליפות הלאומית של ארצות הברית בטניס 1942** הייתה תחרות טניסכול המשחקים נערכה על מגרשי הדשא של מועדון הטניס בפורסט הילס שבקווינס. התחרות התחילה ב-27 באוגוסט והסתיימה ב-7 בספטמבר. בעקבות אירועי מלחמת העולם השנייה זה היה אירוע גראנד סלאם היחיד שנערך בשנת 1942. ספורטאים מאירופה ובאוסטרליה לא הגיעו לתחרות.  

מרגרט אוסבורן וטד שרודר זכו ב-2 תחרויות.
## התחרות
### תחרות הגברים
ימין|ממוזער|180px|טד שרודר, מנצח תחרות הגברים
לתחרות זו נרשמו 64 טניסאים שחולקו ל-4 בתים. 11 הטניסאים החזקים קיבלו דירוג כדלקמן (לטניסאים אמריקאים וזרים בנפרד):

מנצח אליפות 1941 בובי ריגס לא השתתף. במשחק הגמר טד שרודר (ארצות הברית)) שיחק נגד פרנק פרקר האמריקאי וניצח ב-5 מערכות.

### תחרות הנשים
ימין|ממוזער|180px|פאולין בץ, מנצחת תחרות הנשים
בתחרות הנשים השתתפו 60 טניסאיות שחולקו ל-4 בתים. 8 הטניסאיות החזקות קיבלו דירוג כדלקמן:

# לואיז ברוף (), הפסידה במשחק הגמר
# **[[פאולין בץ]] (), ניצחה בתחרות
# [[מרגרט אוסבורן דופונט]] (), הודחה בחצי הגמר
# הלן ברנהרד (), הודחה בחצי הגמר
# מרי ארנולד (), הודחה ברבע הגמר
# [[פטרישה קנינג טוד|פטרישה קנינג]] (), הודחה בסיבוב השני
# [[דוריס הארט]] (), הודחה ברבע הגמר
# הלן ריבאני (), הודחה ברבע הגמר

מנצחת תחרות 1941 [[שרה פלפרי]] מ[[ארצות הברית]] לא השתתפה. במשחק הגמר [[פאולין בץ]] (ארצות הברית) שיחקה נגד [[לואיז ברוף]] (ארצות הברית) וניצחה ב-3 מערכות.

===תחרות זוגות גברים===
בתחרות השתתפו מספר זוגות. במשחק הגמר זוג אמריקאי [[גרדנר מלוי]]/[[ביל טלברט]] שיחק נגד זוג אמריקאי נוסף [[טד שרודר]]/סידני ווד וניצחו אותם ב-3 מערכות. 
===תחרות זוגות נשים===
בתחרות השתתפו מספר זוגות זוגות. הזוגות החזקות קיבלו דירוג כדלקמן:

# **לואיז ברוף/מרגרט אוסבורן דופונט (), ניצחו בתחרות
# פאולין בץ/דוריס הארט (), הפסידו בגמר

במשחק הגמר לואיז ברוף/מרגרט אוסבורן דופונט מארצות הברית שיחקו זוג אמריקאי פאולין בץ/דוריס הארט וניצחו אותם ב-3 מערכות.

### תחרות זוגות מעורבים
בתחרות השתתפו 32 זוגות. במשחק הגמר לואיז ברוף/טד שרודר (ארצות הברית) שיחקו נגד זוג פטרישיה טוד/אלחו ראסל (ארגנטינה) וניצחו אותם ב-3 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 69–70. .
* תחרות הגברים
* תחרות הנשים, זוגות מעורבים וזוגות נשים

## הערות שוליים

1942
טניס
קטגוריה:1942 בארצות הברית
זה

קטגוריה:שמות פרטיים
קטגוריה:שמות חיבה
קטגוריה:שמות משפחה
Mrwhosetheboss

**ארון רופש מייני** (באנגלית: **Arun Rupesh Maini**; נולד ), הידוע בשם הבמה "**Mrwhosetheboss**", הוא יוטיובר אנגלי. ערוץ היוטיוב שלו עוסק בטכנולוגיה, והוא הגדול ביותר בתחומו.

## ראשית חייו
מייני נולד ב-24 באוקטובר 1995 בנוטינגהאם, אנגליה, למשפחה ממוצא הודי. אמו נולדה בהודו, והיגרה לבריטניה כשהייתה בת 15.  הוא למד בבית ספר רגיל לאנגלית, ובסופי שבוע, בבית ספר הודי, כדי ללמוד הינדי. הוא סיים את בית הספר התיכון נוטינגהאם בתשלום, ולאחר מכן עבר ללמוד כלכלה באוניברסיטת וורוויק בקובנטרי שבאנגליה.

## קריירה
בתקופת לימודיו באוניברסיטה, עבר מייני התמחות של שמונה שבועות בפרייס ווטרהאוס קופרס, חברת רואי חשבון בלונדון. כשהשתעמם בשיעור, הוא היה מצלם סרטונים דרך הסמארטפון שלו.

ערוץ היוטיוב שלו התמקד בתחילה בסרטונים על סמארטפונים. עם זאת, ככל שהערוץ גדל, מייני שינה את נושאי הסרטונים שלו כדי לכסות סוגים אחרים של טכנולוגיה, ומאז הוא יוצר סרטוני טכנולוגיה אחרים.

באוגוסט 2024, לאחר שהציב לעצמו מטרה לעקוף את אפל במספר הרשומים ביוטיוב, הוא בנה רפליקה בגודל 2.054 מטר של אייפון 15 פרו מקס, שב-29 באוגוסט זכתה בשיא גינס עבור "רפליקת הסמארטפון הגדולה ביותר". בשנת 2024, העלה סדרה בערוץ היוטיוב שלו המציגה את תכונות הבית החכם החדש שרכש.

## קישורים חיצוניים

## הערות שוליים

קטגוריה:אנגלים ממוצא הודי
קטגוריה:יוטיוברים בריטים
קטגוריה:שיאני עולם
קטגוריה:סרטונים: תופעות אינטרנט
קטגוריה:בריטים שנולדו ב-1995
יום המדרקה

**יום המדרקה** הוא יום העצמאות של קניה. הוא נחשב חג לאומי שנחגג בכל שנה ב-1 ביוני. בשנת 1963 קניה הפכה לשלטון עצמי לאחר שהייתה מושבה בריטית מאז 1920. ב-12 בדצמבר 1964, קניה הפכה לרפובליקה. בנוסף, מתוך הכרה בכך, קניה גם חוגגת את יום הג'מהורי ב-12 בדצמבר מדי שנה.

## הערות שוליים

קטגוריה:אירועים בחודש יוני
קטגוריה:ימי עצמאות
קטגוריה:קניה
ארנן פלמן

**אֶרְנַן פֶלְמַן** (בספרדית: **Hernán Felman**; נולד בי"א אלול תש"ז, 28 באוגוסט 1947) הוא יו"ר דירקטוריון חברת המשקם, איש עסקים ופעיל ציוני ארגנטינאי-ישראלי המכהן כקונסול כבוד של גואטמלה בישראל.

## ביוגרפיה
פלמן נולד וגדל בארגנטינה, בוגר תואר ראשון בגינון וגידול פרחים מאוניברסיטת בואנוס איירס.

בצעירותו פלמן היה פעיל ציוני בארגנטינה. בין הפעילויות בהן היה מעורב:
* חבר בתנועת בית"ר
* יו"ר צעירי בית ספר הרצליה
* יו"ר תנועת דור חדש
* מתנדב במלחמת ששת הימים (במבוא בית"ר)

### פעילות ציבורית בישראל
פלמן עלה לישראל בשנת 1982, והחל לכהן בין השנים 1986–1988 כיועץ לראש מחלקת עלייה של ההסתדרות הציונית, כיו"ר ועדת ההיגוי של המחלקה וכמוציא לאור של עיתון חרות-לטינם בספרדית, עד לסגירת העיתון ב-1995.

בין השנים 1993–1998 כיהן פלמן כחבר מועצת העיר כפר סבא וכיו"ר ועדת הקליטה של העירייה. הוא היה חבר בוועדה המקומית לתכנון ובנייה ובוועדת המשנה לתכנון ובנייה של העיר.

החל משנת 1998 פלמן הוא חבר הוועד הפועל הציוני, ובשנים 2002–2006 ו-2010–2020 כיהן כחבר נשיאות הוועד הפועל הציוני. בין השנים 2006–2022 היה חבר דירקטוריון קרן קיימת לישראל, ובשנים 2010–2020 כיהן כיו"ר ועדת הכספים של קק"ל וכיו"ר ועדת ההשקעות של קק"ל. בין השנים 2015–2020 כיהן כסגן יו"ר קק"ל, כיו"ר ועדת הכספים, כיו"ר ועדת השקעות וכמחזיק תיק אמל"ט.

בתקופה זו לקח חלק במאבק על "חוק קק"ל", למנוע השתלטות של משרד האוצר על כספי הקרן. בשנת 2020 האשים את עו"ד שלמה דרעי, אחיו של אריה דרעי, שכיהן במקביל אליו כסגן יו"ר בקק"ל, בקידום עסקאות לא חוקיות מכספי קק"ל כשדרעי טען לעומתו שהוא מנסה תקופה ארוכה מסיבות אישיות לטרפד עסקאות ונושאים חשובים לקק"ל.

בשנים 2021–2022 כיהן כסגן יו"ר קק"ל וכיו"ר הוועדה לגיוס משאבים וקשרי חוץ.

החל משנת 2014 פלמן הוא חבר דירקטוריון בחברת אוצר התיישבות היהודים בע"מ, חבר ועדת השקעות אוה"ה וחבר ועדת ביקורת אוה"ה. משנת 2021 הוא חבר דירקטוריון המשקם – חברה לתעסוקת קשישים ובעלי כושר עבודה מוגבל, חבר דירקטוריון וחבר בוועדת מפעלים. משנת 2022 הוא יו"ר דירקטוריון חברת המשקם. החל מ-2023 משמש פלמן כקונסול כבוד של גואטמלה בישראל.

בשנת 2024, כאות הערכה לפעילותו הציבורית הענפה ברוח ערכי זאב ז'בוטינסקי, קיבל פלמן את פרס ז'בוטינסקי.

### פעילות פוליטית
החל משנת 1998 פלמן הוא חבר מרכז הליכוד כשבין השנים 1986–1993 הוא כיהן כיו"ר חטיבת יוצאי אמל"ט במפלגה ובין השנים 1993–2000 כראש פורום העולים בה.

בין השנים 2006–2020 כיהן פלמן כמ"מ יו"ר הליכוד העולמי וכיו"ר מזכירות הליכוד העולמי. בשנים 2020–2021 כיהן כיו"ר עמית הליכוד העולמי, והחל מ-2022 פלמן הוא יו"ר חבר הנאמנים של הליכוד העולמי.

## פעילות עסקית
פלמן הוא מנכ"ל ומייסד חברת סילק רואד בע"מ, העוסקת בייבוא ובשיווק כלי בית ומתנות. הוא הקים את החברה ב-1985 תחת המותג בלה קאסה (BELLA CASA). באותה שנה הקים מפעל מאושר במעלה שומרון – קרמיקה שיין. החל משנת 1997 פלמן מכהן כמנכ"ל החברה.

## חיים אישיים
פלמן הוא אלמן ואב לשני ילדים, המתגורר בכפר סבא.

## קישורים חיצוניים
* 

## הערות שוליים

קטגוריה:אנשי עסקים ישראלים
קטגוריה:מנכ"לים ישראלים
קטגוריה:כפר סבא: אישים
קטגוריה:ישראלים ילידי ארגנטינה
קטגוריה:קונסולים של כבוד במדינת ישראל
קטגוריה:זוכי פרס ז'בוטינסקי
קטגוריה:חברי דירקטוריון קרן קיימת לישראל
קטגוריה:ישראלים שנולדו ב-1947
ג'ף באנה

**ג'פרי באנה** (באנגלית: **Jeffrey Baena**; 29 ביוני 1977 – 3 בינואר 2025) היה תסריטאי ובמאי קולנוע יהודי-אמריקאי.

## ביוגרפיה
### חיים מוקדמים
ג'פרי באנה נולד ב-29 ביוני 1977, וגדל במשפחה יהודית חילונית בעיר מיאמי שבפלורידה. בהמשך סיים תואר תואר שני בלימודי קולנוע מבית הספר לאמנויות על שם טיש באוניברסיטת ניו יורק.

לאחר שסיים את לימודיו עבר ללוס אנג'לס על מנת להתחיל להתמקד בקריירת בימוי.

### קריירה
באנה החל את הקריירה בתעשיית הקולנוע כעוזר מפיק של הקולנוען רוברט זמקיס, ובמסגרת זו לקח חלק בפיתוח הסרטים "האמת שמתחת לפני השטח" ו"להתחיל מחדש" (שניהם יצאו לאקרנים בשנת 2000). בהמשך עבד כעוזר עורך של הכותב-במאי דייוויד או. ראסל. במהלך התקופה בה עבד עם ראסל באנה נפצע באחת מעיניו בתאונת דרכים קלה. על מנת לעודד אותו ולסייע לו להעביר את הזמן בעת שהוא החלים, ראסל החל לעשות איתו סיעור מוחות לתסריטים פוטנציאלים, והדבר הוביל לבסוף להפקתם של ארבעה תסריטים, כולל "I Heart Huckabees", אשר יצא לאקרנים בשנת 2004 ואותו ביים ראסל, ו"פגוש את הפוקרס" שאותו ביים ג'יי רואץ' (אשר גם יצא לאקרנים ב-2004).

סרט הדרמה הקומי "Joshy" היה אמור להיות סרט הבכורה של באנה כבמאי, אף על פי כן, הפרויקט התעכב לבסוף משום שהשחקן אדם פאלי אשר היה צריך לככב בסרט נאלץ לדחות את השתתפותו בסרט מסיבות אישיות. בעקבות כך באנה החל להתמקד בהפקת קומדיית הזומבים "Life After Beth" שהתבסס על תסריט אותו הוא החל לכתוב בשנת 2003. הקרנת הבכורה של הסרט, בו כיכבה השחקנית אוברי פלאזה, התקיימה בפסטיבל סאנדנס 2014, והוא היה לבסוף סרט הבכורה של באנה כבמאי.

בהמשך באנה חזר לעבוד על בימוי הסרט "Joshy" והקרנת הבכורה שלו התקיימה לבסוף בשנת 2016 בפסטיבל הסרטים סאנדנס. הסרט הבא אותו הוא ביים היה סרט הקומדיה השחורה "The Little Hours" אשר בו כיכבו אליסון ברי, דייב פרנקו, קייט מיקוצ'י, אוברי פלאזה, ג'ון סי. ריילי ומולי שאנון ואשר הקרנת הבכורה שלו התקיימה בשנת 2017. הוא ביים בהמשך שני סרטים נוספים בכיכובה של אליסון ברי - "דוהרת" שיצא לאקרנים ב-2020 ו-"Spin Me Round" שיצא לאקרנים ב-2022.

### חיים אישיים
משנת 2011 באנה היה בזוגיות עם השחקנית האמריקאית אוברי פלזה. הם התחתנו בשנת 2021 בטקס קטן בחצר האחורית של ביתם, במלאת כעשור לתחילת הקשר הזוגי שלהם.

### פטירתו
ב-3 בינואר 2025 עוזרו מצא את גופתו של באנה בביתו שבלוס אנג'לס. פטירתו בטרם עת של באנה נקבעה בהמשך בזירה, בעת שהיה בן 47, כשסיבת הפטירה שדווחה לתקשורת הייתה התאבדות בתלייה.

## פילמוגרפיה חלקית
### סרטים

### טלוויזיה

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים ממוצא יהודי
קטגוריה:מיאמי: אישים
קטגוריה:מתאבדים אמריקאים
קטגוריה:אמריקאים שנולדו ב-1977
קטגוריה:אמריקאים שנפטרו ב-2025
לכידת קהל

**לכידת קהל** היא התופעה שבה משפיען מושפע מדעת הקהל שלו ומספק להם את מה שהוא מאמין שהם רוצים לקבל. המשפיען "נלכד" בהשקפות והתנהגויות קיצוניות יותר מאלו שהתחיל איתן בלולאת משוב חיובית בעקבות תגובות הקהל.

התופעה החברתית בה דעת הקהל גוררת שינוי עמדות או התנהגות בקרב מעצבי דעת קהל קיימת גם טרם עידן האינטרנט והרשתות החברתיות, כגון אצל פוליטיקאים המשנים את עמדותיהם בעקבות סקרי דעת קהל. אולם, המונח הספציפי לכידת קהל נטבע לראשונה באנגלית (Audience Capture) על ידי המתמטיקאי אריק וינשטיין רק בשנת 2018. הדינמיקה הייחודית שמתאפשרת בין הקהל למשפיענים ברשתות החברתיות המקוונות כולל אפשרות לתגובות מיידיות ואלגוריתמים המקדמים קיצוניות היא שהובילה לצורה הספציפית של לכידת קהל ברשת.

דוגמה ללכידת קהל ניתן למצוא בסיפור של ניקולס פרי שנודע בכינוי ניקוקדו אבוקדו. ניקולס החל את דרכו ביוטיוב בתור נגן כינור שתמך בטבעונות, אך הסרטונים שהעלה לא הובילו לכמות צפיות רבה במיוחד. בתגובה, ניקולס החל להעלות סרטונים שלו אוכל (סרטוני מוקבאנג). התגובות שקיבל ברשת עודדו אותו לאכול כמויות הולכות וגדלות, מה שהוביל אותו לפרסום רב אך גם להשמנה קיצונית ופגיעה בבריאות הפיזית והנפשית שלו.

## ראו גם
* תיבת תהודה (תקשורת)
* בייס (פוליטיקה)
* פני הדור כפני הכלב

## הערות שוליים

קטגוריה:השפעה חברתית

קטגוריה:תרבות אינטרנט
דורון קדוש

**דורון קדוש** (נולד ב-1 במרץ 2000) הוא עיתונאי ישראלי, המשמש הכתב הצבאי של גלי צה"ל.

## ביוגרפיה
קדוש נולד למירב ושמעון במעלות תרשיחא בגליל המערבי ולו אח ואחות. גדל והתחנך בעיר ולמד בבית הספר אורט מעלות.

⁠ב-2015 זכה בחידון התנ״ך הארצי לנוער, והיה נציג ישראל בחידון התנ״ך העולמי לנוער ובשנים 2016-2018 חיבר שאלות לחידוני התנ״ך לנוער ולמבוגרים, שימש עורך החידונים, שופט ומדריך במחנות חידוני התנ״ך העולמיים.

בשנת 2016 כיהן כראש מועצת התלמידים והנוער העירונית של מעלות.

זכה באות הנשיא לנוער ובפרס שר החינוך לנוער מתנדב.

## קריירה
ב-2018 התגייס לגלי צה"ל, ושימש במהלך שירותו הצבאי כתב לענייני חינוך וכתב לענייני החברה הערבית.
באוגוסט 2020 חשף את הכוונה לסגור את תוכנית היל״ה לנוער בסיכון והוביל את המאבק התקשורתי למניעת המהלך.
חשף את מסיבת הקורונה שהביאה להדבקת 120 מורים ותלמידים, וליווה את מאבק המשפחות השכולות מאסון השיטפון בנחל צפית להקמת ועדת חקירה לאסון.

במאי 2021 מונה לכתב הצבאי של גלי צה"ל, ומאז משמש בתפקיד. במסגרת סיקורו את מלחמת חרבות ברזל סייר ברצועת עזה, בלבנון במבצע חיצי הצפון, בג'נין ובשטח שתפס צבא הגנה לישראל בסוריה במבצע חץ הבשן.

קדוש והכתבת המדינית, מוריה אסרף, מתחזקים יחד ערוץ טלגרם פופולרי בשם "קבינט מדיני ביטחוני - מוריה אסרף & דורון קדוש" ובו הם מעדכנים בנושאים מדיניים וביטחוניים.

זכה בפרס המכון הישראלי לעיתונות לשנת 2025.

## חיים אישיים
מתגורר בתל אביב.

## קישורים חיצוניים

## הערות שוליים

קטגוריה:זוכי חידון התנ"ך
קטגוריה:כתבים צבאיים ישראלים
קטגוריה:סגל גלי צה"ל
קטגוריה:מעלות-תרשיחא: אישים
קטגוריה:ישראלים שנולדו ב-2000
מרכז תיאטרון בובות חולון

**מרכז תיאטרון בובות חולון** פעל בחולון מ-1989 עד ל-2025 כבית לנושאי תיאטרון בובות.
## היסטוריה
המרכז לתיאטרון בובות החל כבית הספר לאמנות תיאטרון הבובות של מירי פארי שהגיע לחולון ב-1989 ושכן במשכן לתרבות ולאמנות ע"ש שטיינברג. בהמשך הזמן נוספו אליו חלל תצוגה ונוסד הפסטיבל הבינלאומי לתיאטרון בובות. בהמשך להחלטת ראש העיר מוטי ששון על הרחבת המרכז והעברתו למקום חדש בעיר, כחלק ממיתוגה של חולון כ"עיר הילדים", הפעילות הועברה למתחם חדש תחת המותג "מרכז תיאטרון בובות" והבובנאי אילן סביר מונה למנהלו הכללי והאמנותי, אחרי ששנתיים קודם לכן מונה למנהל האמנותי של הפסטיבל הבין־לאומי לתיאטרון בובות. המרכז כולל בית ספר לתיאטרון בובות, מוזאון, שני אולמות מופעים וחוגים לילדים. מדי שנה נערכים בו הפסטיבל השנתי הבין־לאומי לתיאטרון בובות ומיני-פסטיבלים בסוכות, חנוכה ופסח. במוזיאון מוצגות 318 בובות, וארכיון המרכז מכיל למעלה מ–4,000 פריטים, בהם בובות, תוכניות ופוסטרים להצגות. המרכז הפעיל תוכניות חינוכיות ואמנותיות עבור מערכת החינוך העירונית ועבור הקבוצות המבקרות במוזאון.

כחלק ממהלך של ראש העיר שי קינן לקיצוץ ניכר בתקציב התרבות בעיר, הוחלט על סגירת המרכז בסוף פברואר 2025.

## קישורים חיצוניים

* 

* 
* 

קטגוריה:חולון: תרבות
קטגוריה:תיאטרון בובות בישראל
סיגל (שיר)

"**סיגל**" הוא שיר מאת הזמר היווני אריס סאן אשר יצא בחברת התקליטים CBS בשנת 1969. את מילות השיר חיבר יובב כץ והלחין אותו סאן. השיר נחשב אחד מלהיטיו הגדולים. בצד ב של הסינגל הופיע השיר "צלילי הליל", שזכה אף הוא להצלחה רבה.

[ממוזער|מסגרת|עטיפת התקליטון הישראלי בטורקית, בהוצאת A.Z.R ([קוליפון)]]
ממוזער|מסגרת|עטיפת התקליטון הטורקי

סאן הקליט (עם ’שלישיית אריס סאן‘) גם גרסה של ’סיגל‘ בטורקית, בשם Hayat Ne Güzeldir (’כמה יפים החיים‘), בתקליטון שבצידו האחר השיר Eğlen Oyna (’תבלה ותרקוד‘, גרסה בטורקית של ’בום פם‘). מהדורות של אותן גרסאות ראו אור בישראל ובטורקיה.

ב־1970 נכלל ’סיגל‘ באריך הנגן ’סיגל | בום פם | פפלומה‘ של סאן כרצועה הראשונה.

לצד אוספים שונים שבהם הופיע השיר לאורך השנים, הוצאה מחודשת שלו על גבי תקליטור ראתה אור ב־2007 לרגל שידור הסרט ’תעלומת אריס סאן‘ של דני דותן ודליה מבורך בערוץ 2.

## רקע והשפעה
סאן חיפש תמלילנים שיכתבו מילים ללחניו, והגיע אל כץ בעקבות הצלחתו של השיר ’מלכות החרמון‘ שאותו חיבר. סאן שמע את השיר ואת ’בתי את בוכה או צוחקת‘, פזמון נוסף של כץ, בסביבות מלחמת ששת הימים, כשהופיע בפני חיילים ובאירועים חברתיים בחסות פוליטיקאים ומפקדים בכירים בכוחות הביטחון. כץ וסאן ותזמורתו נפגשו בביתו של סאן. ’סיגל‘ היה לשיר המצליח מתוך תשעה שירים שכתב כץ לפי קלטות שקיבל אז מסאן ועוד אחד שהלחין סאן למילותיו של כץ.

לשיר חובר ריקוד עם בידי הכוריאוגרף שאולי רוזנפלד.

השיר הוא אחד השירים שהשפיעו על בחירת שמות לילדות בישראל. 22 אחוזים מהבנות שנולדו בארץ ונקראו סיגל נולדו בשנים 1969 (638 במספר) ו־1970 (701). ב־1968, לעומת זאת, נבחר השם רק ל־350 ילדות.

## קישורים חיצוניים
* סיגל, באתר הספרייה הלאומית
* 
* אקורדים לשיר סיגל, באתר Chordify
* תרגום השיר לאנגלית, באתר Lyrics Translate
* 30px סיגל, במסד הנתונים המוזיקלי Genius
* 20px סיגל, במסד הנתונים המוזיקלי Discogs
* 20px סיגל, במסד הנתונים המוזיקלי AllMusic
* 20px סיגל, במסד הנתונים המוזיקלי MusicBrainz
* 21px סיגל, באתר המוזיקה iTunes
* 20px סיגל, באתר המוזיקה Spotify
* 55px סיגל, באתר המוזיקה Tidal
* 20px סיגל, באתר המוזיקה Musixmatch
* 20px סיגל, באתר המוזיקה SoundCloud
* 
* 
* 

## הערות שוליים

קטגוריה:שירי אריס סאן
קטגוריה:שירי דליה עמיהוד
קטגוריה:שירי יזהר כהן
קטגוריה:שירים בעברית
קטגוריה:שירים שנכתבו על ידי יובב כץ
קטגוריה:שירים שהולחנו על ידי אריס סאן
קטגוריה:שירי אהבה בעברית
קטגוריה:ריקודי עם בישראל: שירים
קטגוריה:סינגלים בהוצאת CBS ישראל
Night (חברה)

"**Night**" היא חברת ניהול כישרונות אמריקאית, אשר הוקמה בשנת 2015 על ידי ריד דושר.

באמצעות זרוע ניהול הכישרונות שלה, "Night Media", החברה מנהלת כיום יוצרי תוכן דיגיטליים, וביניהם קאי סנאט, חסן פיקר, ZHC, The Costco Guys, Mrwhosetheboss ועוד. בנוסף, בין השנים 2018–2024. החברה ניהלה את MrBeast.

מאז הקמתה, החברה התרחבה להשקעות הון סיכון (Night Capital), תכנות מקורי (Night Studios), וכן שמירה על חברת ניהול הכישרונות המקורית שלה.

ריד דושר הוא מנכ"ל החברה, ו"נשיאה" מאז 2020 הוא עזרא קופרשטיין.

בשנת 2021, החברה השיקה קרן השקעות של 20 מיליון דולר אמריקאי בשם "Night Ventures" המתמקדת ב"סטארט-אפים הפונים לצרכנים" שיכולים אז לקבל גישה לכישרונות בתוך Night Media. בשנת 2022, החברה הקימה סטודיו פנימי לייצור תוכן שיונחה על ידי מנהל התוכן המקורי לשעבר ביוטיוב, אלכס פיפר.

כמו כן, בשנת 2022, הושקעו בחברה 100 מיליון דולר, אשר הוקצו להקמת "Night Capital", חברת השקעות שהוקמה על ידי דושר ושנמצאת בבעלות משותפת של "Night".

## קישורים חיצוניים
* 

## הערות שוליים

קטגוריה:חברות אמריקאיות
גדוד 6888

**גדוד 6888** (באנגלית: **The Six Triple Eight**) הוא סרט ביוגרפי וסרט דרמה אמריקאי משנת 2024 בכתיבה ובימויו של טיילר פרי, עם קרי וושינגטון ואבוני אובסידיאן  בתפקידים הראשיים.

הסרט מספר על גדוד הדואר המרכזי 6888, שהורכב מנשים אפרו-אמריקאית ששירתו באירופה במהלך מלחמת העולם השנייה. בתקופה זו השתמשו גם השחורים והלבנים במונח ניגר שכיום נחשב לפוגעני ואסור. זה היה גדוד הנשים האפרו אמריקיות היחיד במסגרת חיל הנשים של צבא ארצות הברית.

הסרט מתרכז במפקדת הגדוד צ'ריטי אדמס ארלי ובטוראית לנה דרייקוט . דרייקוט הספיקה להשתתף בסרט זמן קצר לפני מותה בגיל 100.

בסרט יש סרטונים בשחור לבן של חיילות הגדוד צועדות ובסיומו נואמת מישל אובמה על חשיבות הגדוד הזה.

## תקציר העלילה
לנה דרייקוט (אבוני אובסידיאן) לומדת בבית ספר תיכון ליד פילדלפיה. היא מאוהבת באברם דייוויד (גרג סולקין) היהודי הלבן למרות הערות גזעניות שהיא מקבלת בבית הספר ומהסתייגותה של אמה (דנה ביסקו). אברם נהרג כשמטוסו מופל באיטליה ב-1943.

לנה מחליטה להתגייס ומועברת לבסיס טירונות של צבא ארצות הברית בג'ורג'יה. היא מתקבלת לגדוד 6888 של נשים אפרו אמריקאיות עליו מפקדת מייג'ור צ'ריטי אדמס ארלי (קרי וושינגטון) הנעזרת בסגניתה קפטן נואל קמפבל (מילונה ג'קסון). היא מצליחה לעבור בקושי את הטירונות בגלל דיכאון עקב נפילתו של אברם.

אלינור רוזוולט (סוזן סרנדון) מקבלת אישה שמתלוננת שלא קבלה שום מכתב משני ילדיה שמשרתים באירופה.

מתנהלת ישיבה בבית הנשיא פרנקלין רוזוולט (סם ווטרסטון) ובה משתתפים הנשיא, אשתו וכן מרי מקלאוד בת'ון (אופרה וינפרי) והגנרל הגזען הולט (דין נוריס). הם דנים בשאלת הדואר לחיילים ולמשפחות. בת'ון מעלה את האפשרות שגדוד 6888 יישלח למטרה זו לבריטניה אך הגנרל מעלה ספקות באשר לכשרותן של חיילות הגדוד השחורות.

בת'ון מצליחה לשכנע את הנשיא והגדוד מועבר לאירופה באונייה "איל דה פרנס" ללא ליווי צבאי. הן מגיעות לבריטניה בפברואר 1945, צועדות בגאווה ברחובות ונאלצות לשכון בבית ספר נטוש השורץ עכברים. תוך זמן קצר הן משפצות את המקום, מקבלות את מיליוני המכתבים ומתחילות לעבוד.

הולט נותן להן תקופה של חצי שנה. בתחילה העסק צולע כי הכתובות והשמות משובשים. הולט מבקר במקום, משפיל בפומבי את המפקדת ומאיים לפטר אותה ולהחליפה במפקד "לבן". על כך משיבה לו מייג'ור צ'ריטי אדמס "על גופתי המתה" וזוכה למחיאות כפים מהחיילות. לנה מוצאת את המכתב של אהובה ומתייפחת על קברו. בינתיים מתחיל רומן אהבה בינה לחייל יו בל (ג'יי ריבס).

הגדוד מצליח במשימתו ותוך 90 יום מחולקים 17 מיליון דברי דואר. לאחר ההצלחה הגדוד מועבר לצרפת וגם שם הן מצליחות.

בחזרתן לארצות הברית המפקדת מועלית לדרגת לויטננט קולונל והגדוד מתקבל בהצדעה על ידי חיילים "לבנים".

## צוות השחקנים

## פרסים ומועמדויות

## קישורים חיצוניים

* 

### ביקורות
* 
* על הגדוד והסרט, באתר history is told

## הערות שוליים

קטגוריה:סרטי 2024
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטי מלחמת העולם השנייה
קטגוריה:נטפליקס: סרטים
קטגוריה:סרטים המבוססים על סיפור אמיתי
קטגוריה:סרטי דרמה אמריקאיים
קטגוריה:סרטים העוסקים בגזענות
מדיניות חינוך

**מדיניות חינוך** כוללת עקרונות והחלטות שמעצבות את תחום החינוך, ומורכבת גם מחוקים וכללים שמסדירים את פעולן של מערכות החינוך. ממשל החינוך יכול להיות משותף בין הממשל המקומי, הממלכתי והפדרלי, והוא פועל ברמות שונות. ישנם אנליסטים שרואים את מדיניות החינוך כתחום של הנדסה חברתית.

החינוך מתקיים בצורות שונות, כולל מרכזי חינוך לגיל הרך, בתי ספר, מכללות, אוניברסיטאות, מוסדות לתארים מתקדמים והכשרה מקצועית. המטרות החינוכיות של מוסדות אלו משפיעות על מדיניות החינוך. בנוסף, מדיניות החינוך יכולה להשפיע על חינוך לכל הגילאים.

דוגמאות לנושאים במדיניות החינוך, במיוחד בבתי ספר, כוללות: גודל בית הספר והכיתות, בחירת בית הספר, הפרטה, אכיפת כללים, מעקב, בחירת מורים, שכר מורים, שיטות הוראה, תוכניות לימודים, דרישות סיום הלימודים, השקעה בתשתיות והערכים שבתי הספר אמורים להציג.

## רפורמה בחינוך בישראל

מערכת החינוך בישראל עברה שינויים משמעותיים לאורך השנים. בין השינויים המרכזיים:
* **[[חוק חינוך חובה]] (1949)**: הבטיח חינוך חינם לכל ילד מגיל 3 עד 14, ושימש כבסיס לחינוך שוויוני.
* **[[חוק חינוך ממלכתי]] (1953)**: יצר מערכת חינוך ממלכתית מאוחדת, תוך צמצום השפעת הגורמים הפוליטיים בבתי הספר, למעט החינוך החרדי.
* **ה[[אינטגרציה (חינוך)|אינטגרציה בחינוך]] (1968)**: שינתה את מבנה מערכת החינוך לשלושה שלבים: יסודי, חטיבת ביניים וחטיבה עליונה, עם מטרה לצמצם פערים חברתיים.
* **ניהול עצמי בבתי הספר (1980–2000)**: העניקה אוטונומיה ניהולית ופדגוגית לבתי הספר, אך יישום הרפורמה נתקל בקשיים כמו בעיות תקציביות והתנגדות מצד ארגוני המורים.
* **דו"ח [[ועדת דברת]] (2004)**: הציע שינויים במבנה ובפדגוגיה, כולל יום לימודים ארוך, חינוך חינם מגיל 3, ושיפור תנאי המורים, תוך צמצום פערים חברתיים.
* **"[[אופק חדש]]" ו"[[עוז לתמורה]]" (2007–2011)**: שואפות לשיפור תנאי המורים, עם העלאת שכרם והגברת סמכויות מנהלים, בנוסף לתמיכה פרטנית לתלמידים מתקשים ומצטיינים.

הרפורמות נתקלו באתגרים כגון התנגדות מצד ארגוני המורים, מגבלות תקציביות וקשיים במימוש הביזור של הסמכויות לניהול עצמי בבתי הספר.

## שוויון בין המינים
ממוזער| 20 מדינות שתוכניות מגזר החינוך שלהן נבדקו מנקודת מבט של שוויון מגדרי
נתונים ומידע מעודכן הם מרכיב מרכזי בקביעת מדיניות חינוך לקידום שוויון מגדרי. באמצעותם, מדינות יכולות לזהות ולנתח בעיות ומגמות מגדריות, לתכנן ולמקד את המשאבים בצורה אפקטיבית, ולתמוך בהשתתפות, בלמידה ובהעצמה מגיל צעיר ועד לחינוך גבוה ומעבר לו.

## קישורים חיצוניים

## הערות שוליים

קטגוריה:חינוך
תומאס לאונדס

**תומאס לאונדס** (באנגלית: **Thomas Lowndes**; 22 בינואר 1766 – 8 ביולי 1843) היה בעל מטעים, עורך דין ופוליטיקאי אמריקאי מקרוליינה הדרומית.

## ביוגרפיה
לאונדס נולד ב-22 בינואר 1766 בצ'ארלסטון שבפרובינציית קרוליינה הדרומית, והיה בנו של רולינס לאונדס, מושל קרוליינה הדרומית במהלך מלחמת העצמאות של ארצות הברית ואחיו למחצה של ויליאם לאונדס, שסייע בהבטחת ההכרזה על מלחמת 1812. הוא התחנך בצ'ארלסטון, למד שם משפטים והיה לעורך דין פעיל בעיר בסוף המאה ה-18. הוא כיהן כחבר בבית המחוקקים של המדינה מ-1792 עד 1799, וייצג את מחוז הקונגרס הראשון של קרוליינה הדרומית בבית הנבחרים של ארצות הברית מ-4 במרץ 1801 ועד 3 במרץ 1805. הוא לא נבחר מחדש ב-1804 ולא הצליח להיבחר שוב ב-1808. לאחר מכן הוא פרש מהחיים הציבוריים, ומת בצ'ארלסטון שבקרוליינה הדרומית ב-8 ביולי 1843.

## קישורים חיצוניים

* 
* 

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1766
קטגוריה:אמריקאים שנפטרו ב-1843
צוללת צברית

"**צוללת צברית**" הוא אלבום האולפן ה-16 של הזמרת הישראלית חוה אלברשטיין. את האלבום הוציאה בשנת 1976 לאור חברת התקליטים CBS ישראל. לאחר שלושה אלבומים בהם כיוונה לקהל יעד בוגר, החליטה אלברשטיין להקליט אלבום ילדים נוסף (תקליט הילדים הקודם שלה היה לאט, לאט, לאט...).
## הפקה
מתוך האלבום פורסם השיר "במדינת הגמדים", שלימים נחשב לאחד משירי הילדים המוכרים ביותר בעברית. הוא בוצע גם על ידי שושנה דמארי, רוחמה רז, אריק איינשטיין ושם טוב לוי, לילך הג'ינג'ית, עוזי חיטמן ונתן דטנר. הרצועה הראשונה, "צוללת צברית", היא גרסת כיסוי לשיר "Yellow Submarine" של הביטלס. גם "שירו אחרי" הוא גרסת כיסוי לשיר אחר של הלהקה, "All Together Now".

עטיפת האלבום היא יצירה צבעונית ומלאת דמיון, המשלבת מוטיבים מעולם הילדים. במרכזה ניתן לראות דמותה של אלברשטיין, היושבת על עץ פורח, מוקפת באיורים ססגוניים מעולם דמיוני של ילדים. ברקע מופיעה שמש מאירה עם פנים מחויכות, ומסביבה צפים עצמים שונים כמו עננים,
מטוסים וצוללת.

קובי אושרת הפיק ועיבד את שירי האלבום למעט השיר החמישי, אותו עיבד משה וילנסקי.

## רשימת רצועות

## קישורים חיצוניים

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
רוברט מריון

**רוברט מריון** (באנגלית: **Robert Marion**; 1766 – 22 במרץ 1811) היה פוליטיקאי אמריקאי שכיהן כחבר בית הנבחרים של ארצות הברית מטעם קרוליינה הדרומית.

## ביוגרפיה
מריון נולד ב-1766 במחוז ברקלי שבפרובינציית קרוליינה הדרומית, והשלים את לימודיו באוניברסיטת מדינת פנסילבניה (כיום אוניברסיטת פנסילבניה), פילדלפיה ב-1784. הוא החזיק וניהל מטע בבל אייל, קרוליינה הדרומית.

הוא כיהן כשופט המניין של פאריש סנט סטיבן והיה שופט השלום של צ'ארלסטון, קרוליינה הדרומית. לאחר מכן כיהן בבית הנבחרים של המדינה מ-1790 עד 1796, ובסנאט של המדינה מ-1802 עד 1805. מריון נבחר כמועמד המפלגה הדמוקרטית-רפובליקנית לקונגרסים התשיעי, העשירי והאחד-עשר וכיהן מ-4 במרץ 1805 ועד להתפטרותו ב-4 בדצמבר 1810.

הוא מת במטע שלו בפאריש סנט סטיבן, קרוליינה הדרומית ב-22 במרץ 1811.

## קישורים חיצוניים
* 

קטגוריה:אמריקאים ילידי קרוליינה הדרומית
קטגוריה:בוגרי אוניברסיטת פנסילבניה
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1766
קטגוריה:אמריקאים שנפטרו ב-1811
שוטרים מוספים

**שוטרים מוספים** (באנגלית: **Jewish Supernumerary Police**) היה כח עזר משטרתי שהוקם ב-1938 על ידי השלטונות הבריטיים במהלך תקופת המנדט הבריטי בארץ ישראל בחלק ממאמציהם לשמור על הסדר הציבורי באזור ארץ ישראל. כח השוטרים המוספים הוקם בתגובה להסלמה במתיחות בין האוכלוסייה היהודית והערבית והתסיסה הגוברת באזור, ובמיוחד בעקבות המרד הערבי הגדול שבמסגרתו בוצעו מתקפות נרחבות ביישובים היהודיים. הארגון פעל בפיקוח השלטונות הבריטיים אשר גייסו, ציידו והכשירו מתנדבים יהודים לבצע תפקידי שיטור הממוקדים בהגנה על היישובים היהודיים בתחומי המנדט. הארגון מילא תפקיד מהותי בהגנה על היישובים היהודים במהלך המרד הערבי הגדול והמשיך לפעול להגנה על האוכלוסייה היהודית בארץ ישראל גם בשנים שלאחר מכן.

השלטונות הבריטיים הרחיבו בהדרגה את כמות המתנדבים בכח השוטרים המוספים מ-6,000 ל-14,000, ובשיא הארגון מנה בסביבות 22,000 אנשים. השוטרים המוספים אותם הבריטים אימנו יהפכו בהמשך לחברי ארגון ההגנה, אשר היה הארגון הצבאי הגדול והמרכזי של היישוב היהודי. לאחר הקמת מדינת ישראל ב-1948 הארגון פורק, וכל חברי הארגון השתלבו בכוחות צה"ל וכוחות המשטרה של מדינת ישראל המתהווה.

בנוסף לכח השוטרים המוספים בשנת 1938 השלטונות הבריטיים הקימו גם כוח הנוטרים הנוסף משטרת היישובים העבריים.

## גלריית תמונות

קובץ:Ghaffir.jpeg|שוטרים מוספים, 1938
קובץ:כפר_רופין_-_המשוריין_ביום_העליה-JNF034770.jpeg|טקסט=Jewish Supernumerary Police, Kfar Ruppin 1938| שוטרים מוספים בכפר רופין, 1938
קובץ:עמק_הירדן_-_קבוצת_"השומר"_-_הגנה_וגיוס-JNF032750.jpeg|טקסט=Jewish Supernumerary Police 1938| שוטרים מוספים, 1938
קובץ:עמק_יזרעאל_-_פלוגות_העמק_קבוצת_רוכבים_יהודים.-JNF035456.jpeg|טקסט=Jewish Supernumerary Police led by British army officer 1938| שוטרים מוספים וקצין צבא בריטי, 1938


## ראו גם
* נוטרות

## הערות שוליים


*Bowyer Bell, John (1996). *Terror Out of Zion*. Transaction Publishers. 
*Nasr, Kameel B. (1996). *Arab and Israeli Terrorism: The Causes and Effects of Political Violence, 1936-1993*. McFarland & Company. 


קטגוריה:המרד הערבי הגדול
קטגוריה:יחידות ההגנה
קטגוריה:משטרת המנדט
ג'ון ראטלדג' הבן

**ג'ון ראטלדג' הבן** (באנגלית: ****; 1766 – 1 בספטמבר 1819) היה פוליטיקאי אמריקאי שכיהן כחבר בית הנבחרים של ארצות הברית מטעם קרוליינה הדרומית.

## ביוגרפיה
ראטלדג' נולד בשנת 1766 בצ'ארלס טאון שבפרובינציית קרוליינה הדרומית, והיה בנו של ג'ון ראטלדג', שהיה נשיא קרוליינה הדרומית, מושל קרוליינה הדרומית, חבר הקונגרס הקונטיננטלי, מסדר ועידת פילדלפיה של חוקת ארצות הברית, ושופט של בית המשפט העליון של ארצות הברית, ואחיינו של אדוארד ראטלדג', חבר נוסף של הקונגרס הקונטיננטלי מקרוליינה הדרומית. ג'ון הצעיר קיבל הדרכה פרטית וגם למד בבית ספר בצ'ארלסטון ובפילדלפיה. הוא למד משפטים עם אביו, התקבל ללשכת עורכי הדין בסביבות 1787 ועסק בעריכת דין בצ'ארלסטון; הוא גם היה בעל מטעים. מ-1794 עד 1797, כיהן כחבר בבית הנבחרים של קרוליינה הדרומית. הוא נכשל בניסיונו להיבחר ב-1794 לקונגרס הרביעי, אולם נבחר מטעם המפלגה הפדרליסטית לקונגרסים החמישי, השישי והשביעי, וכיהן בבית הנבחרים של ארצות הברית מ-4 במרץ 1797 עד 3 במרץ 1803. הוא נכשל בניסיונו להיבחר לקונגרס ה-13, ופיקד על פלוגה של הרגימנט ה-28, מיליציית קרוליינה הדרומית, ב-1799. בשנת 1801, היה מועמד המפלגה הפדרליסטית בבחירות מיוחדות לסנאט של ארצות הברית, אך הפסיד לתומאס סאמטר. הוא הועלה לדרגת מייג'ור ובשנת 1804 קיבל את הפיקוד על הגדוד ושימש כמפקדו במלחמת 1812. הוא פיקד על הבריגדה השביעית משנת 1816 ועד מותו ב-1 בספטמבר 1819 בפילדלפיה שבפנסילבניה.

ב-26 בדצמבר 1792 התחתן עם שרה מוטה סמית', בתו של הכומר רוברט סמית' (1732–1801). יחד נולדו להם שבעה ילדים. בשנת 1804 תפס את אשתו ברומן אסור עם ד"ר הוראס סנטר. הוא פצע אנושות את ד"ר סנטר בדו-קרב. הוא ושרה מוטה חתמו על מכתבי הגירושין ב-1809 וחיו בנפרד למשך שארית חייהם.
ימין|ממוזער| שרה מוט סמית'
במקרה מסקרן שהתרחש בשנת 1801, נשלח מכתב לנשיא תומאס ג'פרסון ממישהו שהתחזה לניקולס ג'פרוי, צורף מניופורט, רוד איילנד. המכתב כלל האשמות נגד אזרחים ומחזיקי משרות רבים, וטען כי "ניקוי הכרחי, ולא נוכל להיות נקיים אלא אם תטהר את האורווה של אוגיאס לחלוטין." ג'פרוי קיבל מענה מג'פרסון, אך פקפק באמינותו והכחיש שכתב אי פעם לנשיא. הסנאטור כריסטופר אלרי, תושב מקומי, אישר את אמינות המכתב ואמר כי הוא כנראה החרים אותו להחזרה לג'פרסון.

אלרי מצידו האשים את ראטלדג', שגם הוא היה תושב ניופורט באותו זמן, בזיוף המכתב הזה ומכתב נוסף מג'פרוי. "מכתבי ג'פרוי" הללו פורסמו מאוחר יותר בעיתון *Newport Rhode-Island Republican* ב-18 בספטמבר 1802, תחת הכותרת "מכתביו של ראטלדג' לנשיא ארצות הברית". כפי שצוין במאמר, על אף שג'פרוי שלט בצורה מסוימת באנגלית מדוברת, נטען כי ספק אם היה מסוגל לכתוב "אפילו משפט אחד בשפה בצורה נכונה".

לאחר סדרה של האשמות ותצהירים, ראטלדג' אתגר את אלרי לדו-קרב, אך אלרי סירב. בתגובה, ראטלדג' תקף את אלרי בינואר 1803, "היכה אותו בפומבי במקל ומשך אותו באפו ובאוזניו". אף על פי שראטלדג' טען בתוקף לחפותו בפרשה, הוא החליט לא להתמודד מחדש בבחירות בשנת 1803 בשל הפרסום השלילי.

## קישורים חיצוניים
* 
* 
## הערות שוליים

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1766
קטגוריה:אמריקאים שנפטרו ב-1819
ג'יימס שורמן

**ג'יימס שורמן** (באנגלית: **James Schureman**; 12 בפברואר 1756 – 22 בינואר 1824) היה סוחר ומדינאי אמריקאי, אשר ייצג את ניו ג'רזי בקונגרס הקונטיננטלי וכן בבית הנבחרים של ארצות הברית ובסנאט של ארצות הברית.

## ביוגרפיה
שורמן נולד ב-12 בפברואר 1756 בניו ברונסוויק שבפרובינציית ניו ג'רזי, למד בקולג' קווינס (כיום אוניברסיטת ראטגרס), והשלים את לימודיו ב-1775. כשסיים את לימודיו הקים פלוגת מתנדבים בניו ברונסוויק והוביל אותה כקפטן במיליציה של מחוז מידלסקס. הוא הוביל אותם בקרב על ברוקלין ב-27 באוגוסט 1776, שם נלכד בשבי. הוא הוחזק כשבוי מלחמה עד ראשית האביב 1777 כאשר נמלט כדי להצטרף מחדש לצבא הקונטיננטלי במוריסטאון.

שורמן חזר לניו ברונסוויק ופתח בקריירה מסחרית בעודו משרת במיליציה. הוא נבחר לאספה הכללית של ניו ג'רזי מ-1783 עד 1785. בשנת 1786 נשלח על ידי ניו ג'רזי כציר לקונגרס הקונטיננטלי. באותה שנה היה אחד מהנציגים בוועידת אנאפוליס שקראה לחוקה חדשה עבור ארצות הברית. הוא המשיך לכהן במושב הקונגרס של 1787, ואז הוחזר לאספת המדינה ב-1788.

כאשר הוקמה ארצות הברית, נבחר שורמן לקונגרס הראשון, וכיהן מ-1789 עד 1791. הוא כיהן בשתי קדנציות נוספות בבית הנבחרים, בקונגרס ה-6 (1797–1799) ובקונגרס ה-13 (1813–1815). הוא נבחר לסנאט של ארצות הברית כדי למלא את כהונתו של ג'ון רתרפורד וכיהן שם מ-1799 עד 1801. בין תפקידים אלו כיהן מספר שנים כראש עיריית ניו ברונסוויק, ניו ג'רזי כולל בשנים 1792–1794, 1801–1813 ו-1821–1824. הוא גם ייצג את מחוז מידלסקס, ניו ג'רזי במועצה המחוקקת של ניו ג'רזי למושבים של 1808, 1810 ו-1812–1813 של בית המחוקקים, וכיהן כסגן נשיא המועצה במושב האחרון.

שורמן מת ב-22 בינואר 1824 בניו ברונסוויק שבניו ג'רזי, ונקבר בחצר הכנסייה של הכנסייה הרפורמית ההולנדית הראשונה שם.

## קישורים חיצוניים

* 
* 

קטגוריה:אמריקאים ילידי ניו ג'רזי
קטגוריה:בוגרי אוניברסיטת ראטגרס
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הפדרליסטית
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1756
קטגוריה:אמריקאים שנפטרו ב-1824